**A beadandó feladathoz készítendő dokumentáció**

A programozási feladatok sokszor leginkább elhanyagolt része a dokumentáció. Bizonyára mindenki találkozott már olyan feladattal, amelyhez nem volt megfelelő dokumentáció, s csak találgatni lehetett, hogyan kell a programot indítani, kilépni belőle, milyen operációs rendszer szükségeltetik.

Kétféle dokumentáció létezik. Az egyik a felhasználóknak szól (felhasználói dokumentáció), és tartalmaznia kell minden, a program használatához szükséges információt. A másik a szakembereknek íródik (fejlesztői dokumentáció).

**A beadandó feladatokhoz fejlesztői dokumentációt kell csatolniuk, mely tartalmazza:**

* a feladat pontos megfogalmazását
* a gépi és nyelvi igényeket
* a mappa és fájlszerkezet bemutatását név és funkció szerint
* a tesztelési tervet és a tesztelés eredményeit
* képernyőképeket az alkalmazásról
* a potenciális fejlesztési lehetőségeket
* használt külső állományok/keretrendszerek/sablonok bemutatását

**Ezeken felül, a fejléc tartalmazza az alábbiakat:**

* az oktatási intézmény nevét
* a feladatot kiíró és befogadó tanszék nevét
* a gyakorlatvezető nevét
* a készítő nevét, és Neptun kódját
* a beadás dátumát

**Formai követelmények:**

Megegyezik a szakdolgozat formai követelményeivel, amit a szakdolgozati sablonállomány foglal magában. Leöltés: <https://gamf.uni-neumann.hu/wp-content/uploads/2021/01/Tartalomjegyzek.docx>

Ez a **Tartalomjegyzek.docx** fájl a sablon, amit használni kell, nem kell másik sablont letölteni.